પ્રશાંત દયાળ (ડાઈંગ ડેક્લેરેશનઃ ભાગ-8): સીબીઆઈ દ્વારા કુલ 15 સાક્ષીઓને મુંબઈની કોર્ટમાં રજુ કરી મેજીસ્ટ્રેટ સામે નિવેદન નોંધાવ્યા હતા, જેમાં એક સાક્ષી હતો ફારૂક પીંજારા તેના સાક્ષી નિવેદન પ્રમાણે તા 28 ફેબ્રુઆરીના રોજ તે રણધીકપુરમાં તેની માસીના ઘરે હતો, સ્થિતિ બગડતા બધા ભાગી ગયા પણ તેની તબીયત સારી નહીં હોવાને કારણે તે ભાગી શકયો ન્હોતો, બપોરના એક વાગે તેણે પોલીસની જીપની સાયરન સાંભળી, તેને લાગ્યું કે મદદ મળશે એટલે તેણે ઘરની બહાર આવી જોયું તો સામે જ આરોપી રાજુ સોનીની દુકાન પાસે પોલીસની જીપ ઉભી હતી.